Ioan Gyuri Pascu, readus pe scenă la opt ani de la moarte. Divertis, reunire într-un spectacol hybrid
- Ionel Sclavone
- 13 martie 2024, 15:37
Pe scenă, vor fi prezenți Doru Antonesi, Toni Grecu, Valentin Darie și Ioan T Morar. Iar într-o formă virtuală, spectatorii îl vor revedea și pe Ioan Gyuri Pascu. Acest lucru va fi posibil datorită noilor tehnologii bazate pe Inteligența Artificială.
Divertis, cea mai bună trupă românească de umor
Grupul a debutat ca trupă studențească înainte de 1989, participând la festivaluri și diferite spectacole. Adevăratul succes avea să vină după Revoluție, când libertatea dobândită în Decembrie, le-a permis divertișilor să se desfășoare în toată plenitudinea lor.
Inițial, grupul Divertis a fost format în jurul lui Toni Grecu și Doru Antonesi, cărora li s-au alăturat și ceilalți membri. Este vorba despre Ghighi Bejan, Doru Pârcălabu, Valentin Darie, Cătălin Mireuță, Cristian Grețcu, Valentin Gora, Ioan T. Morar și Silviu Petcu. Undeva prin anul 1980, a apărut și Ioan Gyuri Pascu, cel care avea să devină starul incontestabil al trupei.
După o lungă perioadă în care au cunoscut succesul pe scenă, dar și în televiziune, membrii grupului s-au separat. Spre regretul fanilor, deloc puțini, ruptura definitivă a avut loc în anul 2011. De atunci au mai încercat, să revină, vechii membri, sub titulatura Distractis, iar Toni Grecu, cu o altă garnitură de tineri artiști sub forma Serviciul Român de Comedie. Nu au mai avut succesul inițial, însă.
Iar în 2016, a survenit moartea neașteptată a lui Ioan Gyuri Pascu care a lăsat un mare gol, în showbiz-ul românesc.
Divertișii revin pe scenă din 6 aprilie
Pe 6 aprilie, la Sala Radio, o parte dintre membrii trupei Divertis se reunesc pentru un nou spectacol. Acesta se intitulează "Să fim veseli, ca să nu fim triști". Autorii îl descriu drept "un show-hibrid marca Divertis", subintitulat "Umor, prostie și fake news din '89 până astăzi". Vor fi prezenți Toni Grecu, Doru Antonescu, Ioan T. Morar și Valentin Darie. Iar într-o formă virtuală, promit organizatorii, pe scenă se va afla și Ioan Gyuri Pascu.
Acest lucru va fi posibil datorită Inteligenței Artificiale, după cum a lăsat să se înțeleagă Toni Grecu. Cel mai probabil, vechile momente, vor fi refăcute și relansate în cadrul spectacolului conceput de foștii săi colegi.
"În spectacolul nostru vor exista mai multe surprize. Nu le putem dezvălui din motive lesne de înțeles. Dar ele își vor face simțită prezența. Cui nu-i lipsește Gyuri Pascu?", a declarat Toni Grecu pentru playtech.ro.
Surprize pentru fanii grupului Divertis
Toni Grecu fostul lider al grupului de umor a dezvăluit că în schow vor fi prezentate momente mai vechi în care apare Gyuri Pascu. Este vorba despre momente înregistrate în perioada de glorie a trupei. El a precizat că spectacolul Divertis aflat în pregătire este o trecere în revistă a comediei politice din ultiumii 35 de ani.
"Dacă nu credeam în forța noastră, în faptul că mai avem ceva de spus, nu aș fi lucrat, împreună cu colegii mei, la crearea unui asemenea spectacol. Vom aduce în prim plan o conferință cu show, în care vom trece în revistă istoria comediei politice de la noi din ultimii 35 de ani", a explicat Toni Grecu.
Fostul lider al grupului Divertis a mai spus că deja spectacolul a fost prezentat în diaspora, într-o anuită formă, și a avut succes. Pentru spectatorii din țară, însă, vor fi lucruri noi, pe care nu le-a dezvăluit. Totul va fi în spiritul grupului Divertis, chiar dacă multe lucruri s-au schimbat.
"Vom avea o serie de inserturi și exemplificări live. Am prezentat deja showul în diaspora românească, dar la noi va fi ceva cu totul nou! Spiritul nostru e la fel de viu, chiar dacă modalitatea de transmitere a mesajelor a suferit schimbări. Dar asta se datorează faptului că și viețile noastre s-au schimbat. Ceva anume nu s-a schimbat însă și-i invităm pe cei care ne-au fost alături în ani să redescopere ce anume!", a adăugat Toni Grecu, conform Playtech.